Ista pieza substituye a la cotilla, que consistiba en una mena de camisa que sosteneba o peito con cordons (y cenyiba de forma cerenya tot o tronco). A introducción d'o sostén ye relativament recient. O 3 d'octubre de 1914, Mary Phelps patentó un sostén primitivo que sería l'orichen de l'actual sostén emplegau arredol d'o mundo. O cine contribuyió a la suya difusión, estando popularizau por artistas como Jane Russell ta qui Howard Hughes fació disenyar un sostén que prochectava o peito de l'actriz entadebant.